નવી દિલ્હીઃ અમેરિકાના પ્રેસિડન્ટ ડોનાલ્ડ ટ્રમ્પે આ સદીનો સૌથી મોટો વ્યાપારી જંગ શરૂ કરી દીધો છે. ટ્રમ્પે ચીનની પ્રોડક્ટસ પર 34 અબજ ડોલર (2.34 લાખ કરોડ રૂપિયા)ની જકાતને સંમતિ આપી દીધી છે. શુક્રવારથી તેને લાગુ કરી દેવામાં આવી છે. બ્લુમબર્ગના રીપોર્ટ અનુસાર, ટ્રમ્પે રીપોર્ટરોને જણાવ્યું કે આવનારા બે સપ્તાહમાં વધુ 16 અબજ ડોલરની ટેરિફ લગાવાશે. તેમણે કહ્યું કે આની પહેલા લગાવવામાં આવેલી ટેરિફ અને હવે પછી જે ટેરિફ લગાવાશે તે કુલ મળીને 550 અબજ ડોલર સુધી પહોંચશે. આ રકમ ચીનની અમેરિકામાં થતી કુલ વાર્ષિક નિકાસથી પણ વધારે થઇ જશે.